रॉबर्ट्सगंज. बीजेपी चीफ अमित शाह ने सोमवार को यहां रैली की। यहां उन्होंने सपा, कांग्रेस और बीएसपी पर निशाना साधा। शाह ने सीएम अखिलेश पर कमेंट करते हुए कहा- अखिलेश बाबू कह रहे हैं मैं सुधर गया हूं। कुछ नहीं बदला सब तो पहले जैसा है। साथ ही उन्होंने राहुल पर निशाना साधते हुए कहा- राहुल बाबा जवाब देने पर सुनते नहीं।
अखिलेश का काम नहीं कारनामा बोल रहा
- अमित शाह ने आगे कहा- बुआ-भतीजे की सरकार ने यूपी को बर्बाद कर दिया है।
- अखिलेश जी कह रहे हैं काम बोलता है। यूपी हत्या के मामले में नंबर 1 बन गया है। बलात्कार के मामले में यूपी नंबर वन है।
- अखिलेश इन्हीं सब चीजों को काम समझ रहे हैं। ये काम नहीं उनका कारनामा बोला रहा है।
- लखनऊ में बदमाशों ने ज्वैलर्स को लूटा और अखिलेश कहते हैं काम बोलता है।
बीएसपी के हाथी पर मुख्तार-अफजाल चढ़ गए
- शाह ने राहुल गांधी पर कमेंट करते हुए कहा- राहुल बाबा बड़े तैश में आकर भाषण देते हैं। वो मोदी से सवाल करते हैं, जनता राहुल से सवाल करती है कि 60 साल में कांग्रेस ने क्या किया? राहुल बाबा ये जवाब सुनते नहीं।
- अखिलेश बाबू कहते हैं मैं सुधर गया हूं। कुछ नहीं बदला, सब तो पहले जैसा है।
- अमित शाह ने बीएसपी पर कमेंट करते हुए कहा- बीएसपी के हाथी पर मुख्तार, अफजाल अंसारी चढ़ गए हैं।
- यूपी वालों जाओगे तो जाओगे कहां। कमल के झंडे के नीचे आ जाओ, कोई अतीक, आजम नहीं हैं। बीजेपी में कोई गुंडा नहीं है।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva awa_Deva hin_Deva